Albi

**Albi** (okcitanski) je grad na jugu Francuske u departamentu Tarn u pokrajini Midi-Pyrénées. Nalazi se na rijeci Tarn, oko 85&nbsp;km sjeveroistočno od Toulousea u južoj Francskoj. Okrug Albi je središte 6 kantona, 18 općina, s populacijom od 67.729 stanovnika.

Grad je od 13. stoljeća bio sjedište Nadbiskupije Albi (*Albi-Castres-Lavaur*), čije građevine oko katedrale u središtu grada čine episkopalni grad koji je 2010. godine upisan na UNESCO-v popis mjesta svjetske baštine u Europi.

## Historija
Prva naselja u Albi su nastala u brončanom dobu (3.000-600. pne.), a nakon što su ga od Gala osvojili Rimljani 51. pne., mjesto se u doba Rimljanja zvalo *Civitas Albiensium*, tj. prostor Albiga, Albigeoisa.

God. 1040., Albi je proširen na drugu stranu rijeke izgradnjom Starog mosta (*Pont Vieux*), i grad je rastao zahvaljujući trgovinskoj razmjeni. U gradu su tijekom 12. i 13. stoljeća su Katari (heretici koji su razvili svoj oblik kršćanstva) imali jedno od svojih glavnih središta. God. 1208., papa i francuski kralj su poduzeli Albingeški križarski rat koji je okončao potpunim unštenjem Katara, a područje koje je do tada bilo gotovo neovisno anektirala je Francuska.

Po okončanju progona Katara, biskup Bernard de Castanet je koncem 13. stoljeća završio biskupski dvor *Palais de la Berbie* koji je izgledao poput utvrde jer je još uvijek bilo nezadovoljnih potomaka Katara. On je započeo i gradnju Katedrale sv. Cecilije (*Cathédrale Sainte-Cécile d'Albi*) 1282. godine. Grad je ponovno počeo napredovati, uglavnom zahvaljujući uzgoju biljke *Isatis tinctoria* koja se koristi za bojanje tkanina. Bogate renesansne vile svjedoče o bogatstvu trgovaca pastelama.

Albi je sačuvao bogatu arhitektonsku baštinu iz različitih povijesnih razdoblja, a i opsežna restauratoracija je u tijeku kako bi četvrti od opeke zasjale starim sjajem.

## Znamenitosti

Albi je iznikao oko biskupskog grada koji čine zgrade oko Katedrale sv. Cecilije na površini od oko 63 hektara. Građevine su uglavnom građene od crvene, Languedoc opeke, i ukrašene su emajliranim pločicama.

Gotička Katedrala sv. Cecilije (*Cathédrale Sainte-Cécile d'Albi*) se gradila od 1282. do 15. stoljeća i tada je bila najveća građevina od opeke na svijetu. Odlikuje se velikim kontrastom škrtom utvrbenom vanjštinom i raskošno dekoriranom unutrašnjošću. Ova masivna građevina od opeke je izgrađena kao vizualno svjedočenje kršćanstva kao prkos katarskoj herezi i ukrašena je tijekom stoljeća. Najpoznatiji ukrasi su portal (Dominique de Florence), 78 m visoki zvonik, baldahin nad ulazom (1515.-1540.) i oltarna pregrada koja je zapravo gotički filigranski rad u kamenu sa skupinama višebojnih skulptura (više od 200 figura) burgundijskih radionica iz Clunyja.

Biskupska palača *Palais de la Berbie* je starija od Avignonske palače i jedan je od najbolje sačuvanih dvoraca u Francuskoj. Dovršena je u 13. stoljeću, a ime joj potječe od okcitanske riječi "Bisbia", što znači "Biskupska". Danas je pretvorena u Muzej Toulouse-Lautrec. U muzeju se nalazi više od 1000 njegovih djela, uključujući i 31 slavni umjetnikov poster; to je najveća kolekcija djela Toulouse-Lautreca na svijetu.

Stari most (Pont Vieux) izgrađen od kamena 1035. godine, a kasnije obložen opekom, je još uvijek u uporabi. Dug je 151 metar, a čini ga osam lukova. U 14. stoljeću utvrđen je i ojačan s pokretnim mostom i tornjem na obali.

U Albiju je također poznata i srednja škola *Lycée Lapérouse*, čijih je oko 500 učenika smješteno u prostorijama starog samostana.

file:Albi cathedral - outdoor view.jpg|Katedrala sv. Cecilije
file:Albi Cathedral Choir nonHDR Wikimedia Commons.jpg|Unutrašnjost katedrale s oltarnom pregradom
file:Église Notre Dame de la Drèche.jpg|Katedrala naše Gospe (*Notre Dame de la Drèche*)
file:Albi palais berbie.JPG|Biskupska palača
(Albi) Au Salon de la rue des Moulins - Henri de Toulouse-Lautrec 1894 MTL.inv180( small).jpg|Henri de Toulouse-Lautrec, *Salon u Rue des Moulins*, 1894., ulje na platnu, 111,5 × 132,5&nbsp;cm, Albi.
file:P1010575Albi.JPG|Ulica u starom gradu


## Gradovi prijatelji
Albi ima ugovore o partnerstvu sa sljedećim gradovima:
*  Girona, Španjolska
*  Palo Alto, SAD
*  Randwick, Australija

## Demografija

## Reference

## Literatura

* 
* 
* 
* 
* 
* 

## Vanjske veze

* Turistički ured Albija